open-index/open-wikipedia-markdown huggingface dataset:
Festival RTP da Canção

O **Festival RTP da Canção** é un concurso feito pola Rádio e Televisão de Portugal dende 1964, co obxectivo de seleccionar unha canción para o Festival de Eurovisión.

O festival celebrouse tódolos anos dende 1964, excepto no 2002 e no 2013, anos nos que Portugal non participou no certame de Eurovisión.

## Historia
O *Grande Prémio TV da Canção Portuguesa* tivo a súa estrea a noite do 2 de febreiro do 1964. O obxectivo era escoller, por primeira vez, o candidato de Portugal ao Festival de Eurovisión. A final contou con 12 cancións, das 127 cancións que se presentaran, defendidas por António Calvário, Artur Garcia, Madalena Iglésias, Simone de Oliveira, Gina María e Guilherme Kjolner.

A designación inicial do concurso mantívose até 1975. En 1976 chamouse *Uma Canção Para A Europa* e en 1977 foi o ano de *As Sete Canções*. En 1978 adoptou o nome *Uma Canção Portuguesa*. A partir de 1979, o nome do certame fixouse en *Festival RTP da Canção*, designación que dura até a actualidade.

## Gañadores
## Festival RTP da Canção Júnior
Nos anos nos que Portugal participou no Festival de Eurovisión Júnior (2006 e 2007), houbo unha edición do mítico festival portugues para elixir representante infantil.

### Gañadores
## Notas
## Véxase tamén
### Outros artigos
* Portugal no Festival de Eurovisión
* Portugal no Festival de Eurovisión Júnior
Oronimia

En toponimia, **orónimo** é o nome co que se designa unha montaña ou outro accidente do relevo.

A **oronimia** é o estudo dos orónimos e de como os accidentes do relevo reciben o seu nome e estes son transmitidos ao longo da historia.

## Etimoloxía 
O termo orónimo deriva do grego antigo ὄρος *óros*, "montaña", e oνομα *ōnoma*, "nome". Un exemplo sería o topónimo Alpes (alemán: *Alpen*; italiano: *Alpi*; francés: *Alpes*; grego: *Αλπεις*; occitano: *Aups/Alps*; romanés: *Alps*; eslovaco. *Alpe*), que comparte forma e significado con algúns topónimos galegos como Montalbo, monte Alba ou outras variantes. Cómpre ter en conta que a forma converxe con outra procedente do latín cuxo significado é "branco".

## Véxase tamén 
### Outros artigos 
* Toponimia
* Hidronimia
Leoncio Bescansa

[miniatura|dereita|[Escolas Labaca, A Coruña.]]
**Leoncio Bescansa Casares**, nado na Coruña o 12 de setembro de 1879 e finado na mesma cidade o 15 de maio de 1957 foi un arquitecto galego.

## Traxectoria 
Bescansa era fillo do comerciante coruñés Fermín Bescansa e de Cándida Casares Teijeiro, filla á súa vez do químico Antonio Casares Rodríguez.

Estudou no instituto da Guarda e trasladouse a Madrid para estudar arquitectura, carreira que rematou en 1903. En 1904 viaxou por Alemaña, Austria e Italia. Foi arquitecto municipal en Córdoba, Lugo e Santiago de Compostela e arquitecto diocesano de Monforte de Lemos. A partir de 1911 instalouse como arquitecto libre na Coruña. En 1912 casou con María García Moniño.

## Obras 
[miniatura|[Igrexa de San Xoán Bautista de Eirís|S. Xoán Bautista en Monserrat, Oza.]]
Bescansa foi un dos últimos arquitectos modernistas, mais considérase integrado no grupo de arquitectos do eclecticismo, con Pedro Mariño ou Eduardo Rodríguez-Losada., que combinan modernismo con estilo neogótico e o edificio chamado popularmente “dente de ouro” na praza de María Pita (1926-1927). Realizou tamén edificios de vivendas en Betanzos.

## Notas 
## Véxase tamén 
### Bibliografía 
* 
* 
* 
### Ligazóns externas 
*
Mika Newton

**Mika Newton** (Мiка Ньютон; nome real Oksana Stefanivna Grytsay, ucraíno: Оксана Стефанівна Грицай) nada o 5 de marzo de 1986 en Burshtyn é unha cantante e actriz ucraína. Nada e criada na Ucraína, a cantante reside na actualidade nos Ánxeles (California).

A cantante representou á Ucraína no Festival de Eurovisión 2011 coa canción "Angel", conseguindo quedar nunha 4ª posición na final con 159 puntos.

## Carreira
Mika comezou a cantar cando tiña 9 anos. Diversas cancións de Mika foron traducidas a outras linguas por exemplo a canción ''I'm Sorry* que a cantante mexicana Belinda traduciu ao castelán como *Lo Siento'' e tivo un grande éxito.

En 2011, Mika participou no Festival de Eurovisión 2011 na Alemaña quedando nunha 4ª posición representando a Ucraína.

## Discografía
### Sinxelos
* Come Out and Play (2012)
* Don't Dumb Me Down (2012)
* Don't Dumb Me Down Remixes (2012)
* Come Out and Play Remixes (2013)

## Notas
TTIP

[miniatura|300px|Asinantes do acordo, [Unión Europea (en verde) e Estados Unidos (en laranxa).]]
**TTIP** son as siglas en inglés de ***Transatlantic Trade and Investment Partnership*** (Acordo Transatlántico para o Comercio e o Investimento). Os negociadores deste acordo político de comercio e investimento entre os Estados Unidos e a Unión Europea buscan con esta proposta mellorar as relacións económicas mutuas. Os Estados Unidos e a Unión Europea supoñen o 60% do PIB do mundo cunha poboación de 800 millóns de persoas, sería a maior zona de libre mercado do mundo. O acordo está a ser negociado de xeito secreto e nas altas instancias, á marxe da opinión pública. Non se coñece o texto íntegro e só se fala de filtracións e propostas.

En 2014 o xornal alemán *Die Zeit* filtrou un borrador do proxecto polo que a UE puxo en funcionamento medidas para garantir a confidencialidade do mesmo. Dende entón só persoas moi achegadas foron autorizadas á consulta de textos moi concretos e sempre comprometéndose a manter a confidencialidade do alí exposto por escrito. O acordo inclúe a prohibición dos estados a poñer limitacións legais aos investimentos así como compensar ás empresas que fagan investimentos ou que non os poidan facer por modificacións legais. O acordo garante tamén o libre movemento de capitais e limita o de traballadores pero garante que os xestores das empresas poidan moverse libremente polos distintos países.

A sinatura do acordo suporía:
* Maior dependencia do petróleo ao permitir a utilización de carburantes máis contaminantes.
* Non marcado dos produtos modificados xeneticamente e prohibición da súa limitación.
* Eliminación de regras sobre os mercados financeiros e movementos de capitais, agora máis esixentes nos Estados Unidos.
* Eliminación das avaliacións independentes dos medicamentos non producidos nos Estados Unidos, libre comercialización.
* Eliminación das regras de preferencia nacional nos contratos públicos e sectores estratéxicos.

## Notas
Pegusa lascaris

miniatura|250px|*P. lascaris* mimetizada co fondo.

***Pegusa lascaris*** (Risso, 1810) é unha especie de peixe teleósteo da orde dos pleuronectiformes, suborde dos pleuronectoideos e familia dos soleidos, coñecida en galego como **areeiro**, **linguado areeiro**,

É unha especie moi semellante a *P. nasuta*, o linguado do mar Exeo, coa que adoito se confunde, e tamén ao linguado común (*Solea solea*), tanto en aparencia como en costumes,

### Sinónimos 
Ademais de polo nome orixinario que lle impuxo Risso, a especie coñécese tamén polos sinónimos: aínda que os espécimes capturados non adoitan superar os 30&nbsp;cm.

As súas principais características morfolóxicas son:	

### Reprodución 
Na parte occidental do canal da Mancha a desova prodúcese entre os meses de maio e xullo, e algo máis cedo cara ao sur.
  
### Nutrición 
A dieta de *Pegusa lascaris* inclúe unha ampla gama de pequenos invertebrados bentóncios: bivalvos, crustáceos (anfípodos, misidáceos, camaróns, decápodos), e vermes poliquetos.

## Pesca 
*Pegusa nasuta* é unha especie de certa importancia comercial, especialmente nas pescarías da parte sur da súa área de distribución.

Captúrase nas áreas de pesca 27, 34, 37 e 41 (Atlántico nordeste, Atlántico centro-leste, Mediterráneo e mar Negro e Atlántico suroeste, respectivamente).

## Notas 
## Véxase tamén 
### Bibliografía 
* Ben-Tuvia, A. (1990): "A taxonomic reappraisal of the Atlanto-Mediterranean soles Solea solea, S. senegalensis and S. lascaris". *J. Fish Biol*. **36** (6): 947-960.
* Lahuerta Mouriño, F. e Vázquez Álvarez, F. X. (2000): *Vocabulario multilingüe de organismos acuáticos*. Santiago de Compostela: Xunta de Galicia / Termigal. ISBN 84-453-2913-8.
* Muus, Bent J.; Jørgen G. Nielsen; Preben Dahlstrøm e Bente O. Nyström (1998): *Peces de mar del Atlántico y del Mediterráneo*. Barcelona: Ediciones Omega. ISBN 84-282-1161-2.
* Rodríguez Solórzano, Manuel; Sergio Devesa Regueiro e Lidia Soutullo Garrido (1983): *Guía dos peixes de Galicia*. Vigo: Editorial Galaxia. ISBN 84-7154-433-4.
* Rodríguez Villanueva, X. L. e Xavier Vázquez (1992): *Peixes do mar de Galicia. (III) Peixes óseos (continuación)*. Vigo: Edicións Xerais de Galicia. ISBN 84-7507-654-8.
* van der Land, J.; Costello, M. J.; Zavodnik, D.; Santos, R. S.; Porteiro, F. M.; Bailly, N.; Eschmeyer, W. N. & Froese, R. (2001): "Pisces", en: Costello, M. J. *et al.*, eds.: *European register of marine species: a check-list of the marine species in Europe and a bibliography of guides to their identification*. Collection Patrimoines Naturels, **50**: 357-374. París: Muséum national d'Histoire naturelle. ISBN 2-85653-538-0.

### Outros artigos 
* Pleuronectiformes
* Pleuronectoideos
* Soleidos
* *Pegusa*
* *Pegusa nasuta*

### Ligazóns externas 
* *Pegusa lascaris* na EOL. Con informacións, numeroisas imaxes e mapas de distribución .
BMC Switzerland

**BMC Switzerland AG** (abreviatura de *Bicycle Manufacturing Company*) é unha empresa suíza fabricante de bicicletas e produtos de ciclismo con base na cidade de Grenchen, Suíza. BMC fundouse en 1986 e distribúe artigos de ciclismo por lugares de case todo o mundo.

## Historia 
### 1986 - 2001 primeiros anos 
No ano 1986, o norteamericano Bob Bigelow fundou BMC como unha distribuidora de bicicletas Raleigh. Despois, de perder a licenza de distribuidora de Raleigh, o fundador, Bob Bigelow comezou a fabricar bicicletas baixo o nome de BMC, pero continuaba sendo unha marca descoñecida. En 2001, cambiando a súa estratexia, investiuse unha grande fortuna en enxeñaría e deseño.

### 2002 - actualidade 
No 2002, BMC desenvolveu a súa liña de bicicletas *timemachine* para o defunto Phonak Cycling Team. Dende aquela, varios equipos e ciclistas empregaron bicicletas BMC en Grandes Voltas ou clásicas. Un deses equipos, é o de fábrica, o BMC Racing Team, que milita no UCI WorldTour.

## Véxase tamén 
### Outros artigos 
* BMC Racing Team

### Ligazóns externas 
* Páxina web oficial
Al-Bira, Palestina

**Al-Bira** (en , *"al-Byrah"*) é unha cidade de Palestina adxacente a Ramala, no centro de Cisxordania, a 15&nbsp;km ó norte de Xerusalén. No censo de 2007 tiña unha poboación de 39.202 habitantes.

## Notas
Cevide

**Cevide** é unha localidade portuguesa da freguesía de Cristóval, no concello de Melgaço. Viven hoxe non máis de catro persoas.

## Xeografía
É o lugar máis setentrional de Portugal, situado a carón da desembocadura do río Troncoso (ou Barxas) no río Miño, fronte á vila galega da Frieira (concello de Crecente).

## Historia
Durante a Guerra Civil Española a ponte internacional foi dinamitada polas tropas nacionais para impedir o paso dos republicanos. Como lugar fronteirizo, tivo gran peso o contrabando.

Cevide contaba cunha Guarda Fiscal, mais na actualidade está pechada, e o posto da Guarda Nacional Republicana máis próximo está a case vinte quilómetros de distancia.

## Lugares e freguesías 
### Lugares de Cristóval 
### Freguesías de Melgaço 
## Véxase tamén 
### Ligazóns externas 
*Blog Portugal a Pé Relato dunha viaxe a pé por Portugal con varias fotografías do punto final, Cevide (*en portugués*).
Capela dos Medici

A **Capela dos Medici** (*Cappelle medicee* en italiano) na Basílica de San Lourenzo de Florencia comprende dúas estruturas engadidas ao deseño orixinal de Brunelleschi. Actualmente é un museo estatal de Florencia e lugar de sepultura da familia Medici, celebrando amais o poder dos Medici como grandes duques de Toscana. A ***Sagrestia Nuova*** (Sacristía Nova) foi deseñada por Michelangelo. A *Capella dei Principi* (Capela dos Príncipes), dos séculos XVI e XVII, está totalmente cuberta cun revestimento de mármore coloreado incrustado con *pietra dura*.
Sancristía Nova

miniatura|Vista exterior da Sancristía Nova.
A **Sancristía Nova** (en italiano,&nbsp;*Sagrestia Nuova*) da basílica de San Lourenzo de Florencia é unha das obras mestras de Michelangelo como arquitecto e como escultor. Hoxe forma parte do complexo museístico da Capela dos Medici.
Escravo moribundo

***Escravo moribundo***, é unha escultura de mármore branco creada cara a 1513 polo escultor renacentista Michelangelo. Xunto con outra do mesmo autor, chamada *Escravo rebelde*, atópase no Museo do Louvre en París. Ten unhas medidas de 229 centímetros de altura.

Michelangelo comezou esta escultura despois da realización da pintura para a bóveda da Capela Sistina. Estaba destinada para formar parte do grupo escultórico da tumba do papa Xulio II, que había de colocarse na parte inferior do monumento.
Lección de anatomía do Dr. Nicolaes Tulp

A ***Lección de anatomía do Dr. Nicolaes Tulp*** é un cadro do pintor neerlandés Rembrandt, pintado en 1632. Consérvase no Mauritshuis da Haia (Países Baixos).

## Características 
Trátase dunha pintura ao óleo sobre lenzo, que mide 169,5 centímetros de alto e 216,5&nbsp;cm de ancho. É o primeiro retrato de grupo pintado por Rembrandt, que tiña entón 26 anos. Foi un encargo do potente gremio dos cirurxiáns, dos cales Tulp, famoso médico de Ámsterdan, era un representante eminente. Un cadro de similares características foi pintado por Thomas de Keyser en 1619.

En 1828 decidiuse a venda pública deste cadro en favor da caixa das viúvas de cirurxiáns. O rei Guillerme I impediu esta venda e ordenou comprar esta obra mestra para o seu «gabinete real de pinturas».

## Véxase tamén 
### Bibliografía 
* *The Anatomy Lesson of Nicolaes Tulp* at the Literature, Arts & Medicine Database
*Heller, Joseph (1988), "Picture This", Scribner Paperback Fiction, ISBN 0-684-86819-9
Fosfatase

As **fosfatases** son encimas que quitan un grupo fosfato do seu substrato ao hidrolizar os monoésteres de ácido fosfórico dando lugar a un ión fosfato libre e unha molécula cun grupo hidroxilo libre (desfosforilación). Esta acción é a oposta á realizada polas fosforilases e quinases, as cales unen grupos fosfatos aos seus substratos utilizando moléculas enerxéticas como o ATP.

Unha fosfatase común en moitos organismos é a fosfatase alcalina. Outro gran grupo de proteínas presentes en arqueas, bacterias, e eucariotas mostran actividades de deoxirribonucleótido e ribonucleótido fosfatase ou de pirofosfatase, que catalizan a descomposición de dNTP/NTP en dNDP/NDP e un ión fosfato libre ou dNMP/NMP e un ión pirofosfato libre. Outras afectan a lípidos.

O outro gran grupo de fosfatases é o das proteína fosfatases, que quitan un grupo fosfato dun residuo de aminoácido fosforilado da proteína substrato. A fosforilación de proteínas é unha modificación postraducional común das proteínas, catalizada por proteínas quinases, mentres que as proteínas fosfatases inverten o efecto.

## Notas 
## Véxase tamén 
### Ligazóns externas 
*
Concello de Sokółka

**Sokółka** (en polaco; en ; en , *"Sakulka"*) é un concello rural-urbano (mixto) do condado homónimo, no nordeste de Polonia e pertencente ao voivodato de Podlaquia. Ten unha superficie de 313,62&nbsp;km², no que viven 26.406 persoas. Anteriormente, entre 1975 e 1998, pertenceu ó voivodato de Białystok.

## Ligazóns externas 
* Web oficial de Sokółka (en polaco)
Virxe da escaleira

A ***Virxe da escaleira*** é unha escultura en relevo de mármore do escultor Michelangelo, datada cara a 1491 e que se garda na Casa Buonarroti de Florencia. A obra inacabada ten unhas medidas de 55,5 x 40&nbsp;cm.
A batalla dos centauros (Michelangelo)

A ***Batalla dos centauros*** tamén coñecida como "Centauromaquia" é unha escultura en relevo en mármore do escultor Michelangelo datada preto de 1493 e que se garda no museo da Casa Buonarroti de Florencia. As súas medidas son de 84,5 x 90,5&nbsp;cm.

Está realizada en mármore de Carrara doado por Lourenzo o Magnífico para a súa realización, Ascanio Condivi resalta na súa biografía sobre Michelangelo, que foi executada pouco antes da defunción de Lourenzo cara a principios de 1492. O relevo representa a batalla entre os gregos e os centauros e seguramente a idea suxeriulla un bronce de Bertoldo imitando a batalla dun sarcófago romano e que se atopaba naquel tempo no palacio dos Medici.

Representa a acción do rapto da princesa Hipodamia (esposa de Pirítou) por un centauro, historia relatada por Ovidio, a princesa atópase de costas, e a metade das figuras que serían os centauros, soamente vese a parte superior dos seus corpos, polo que dá a impresión que o relevo son todo espidos masculinos, ten un certo parecido co relevo do púlpito da catedral de Siena, dos *condenados ao inferno* de Nicola Pisano.

## Contexto 
miniatura
Michelangelo contaba con 17 anos e traballaba baixo o patrocinio de Lourenzo de Medici cando elaborou a *Batalla dos centauros;* obra que non lle foi encargada por ninguén senón creada por el. A obra reflectía unha moda do momento que consistía na reprodución de temas antigos. Especificamente, Miguel Anxo inspirouse nun relevo que Bertoldo di Giovanni producira Lourenzo de Medici, unha obra de bronce que colgaba no palacio dos Medici. Michelangelo optou por traballar o mármore, en lugar do bronce máis caro, para reducir os custos. A obra de Bertoldo, *A batalla ecuestre na antiga forma* —tamén coñecida como *Batalla (con Hércules)-* foi a recreación dun sartego romano danado e requiría imaxinación para cubrir os ocos deixados polo orixinal. Bertoldo tomouse outras liberdades co motivo orixinal e, parece, que se inspirou no gravado da *Batalla dos espidos,* de Antonio del Pollaiolo.

O novo escultor nunca rematou a obra. &nbsp;Aínda que unha serie de biografías atribuíron isto á perda de poder da familia Medici , o biógrafo contemporáneo de Michelangelo, Eric Scigliano, sostén que Miguel Ángel tivo moito tempo para rematar a escultura se o escollera e sinala que isto só era o a primeira de varias esculturas "non finito", que preceden ao *Taddei Tondo* e *Pitti Tondo* . &nbsp;Tamén sinala que Miguel Anxo non expresou descontento coa obra.

Se a escultura quedou ou non intencionadamente incompleta, Miguel Anxo considerou esta escultura como a mellor das súas primeiras obras. &nbsp;Gardouno o resto da súa vida, &nbsp;aínda que destruíu ou abandonou moitas das súas outras pezas. Remarcou ao seu biógrafo Ascanio Condivi que miralo facía arrepentirse do tempo que dedicaba a outras actividades que a escultura. 

## Véxase tamén 
### Bibliografía 
* 

*
Pegusa triophthalma

***Pegusa triophthalma*** (Bleeker, 1863) é unha especie de peixe teleósteo da orde dos pleuronectiformes, suborde dos pleuronectoideos e familia dos soleidos, coñecida en galego como **linguado de tres ollos**.

É unha especie de pequeno linguado que habita nas costas da África centro-oriental, desde Mauritania até o golfo de Guinea.

## Taxonomía 
A especie foi descrita en 1863 polo ictiólogo holandés Pieter Bleeker, co nome de *Solea triophthalma*.

Habita en fondos de area, de entre os 10 e os 30 m de profundidade, e pode entrar nas lagoas litorais, xa que soporta as augas salobres.

Aliméntase de moluscos e outros invertebrados bentónicos.

## Pesca 
Este pequeno linguado captúrase na súa área de distribución, na zona de pesca 34 (Atlántico centro-leste).

## Notas 
## Véxase tamén 
### Bibliografía 
* Lahuerta Mouriño, F. e Vázquez Álvarez, F. X. (2000): *Vocabulario multilingüe de organismos acuáticos*. Santiago de Compostela: Xunta de Galicia / Termigal. ISBN 84-453-2913-8.
* Desoutter, M. (1990): "Soleidae", pp.&nbsp;1037-1049, en: J. C. Quéro, J. C. Hureau, C. Karrer, A. Post & L. Saldanha, eds. *Check-list of the fishes of the eastern tropical Atlantic (CLOFETA)*. Lisboa: JNICT; París: SEI e UNESCO. Vol. 2.
* van der Land, J.; Costello, M. J.; Zavodnik, D.; Santos, R. S.; Porteiro, F. M.; Bailly, N.; Eschmeyer, W. N. & Froese, R. (2001): "Pisces", en: Costello, M. J. *et al.*, eds.: *European register of marine species: a check-list of the marine species in Europe and a bibliography of guides to their identification*. Collection Patrimoines Naturels, **50**: 357-374. París: Muséum national d'Histoire naturelle. ISBN 2-85653-538-0.

### Outros artigos 
* Pleuronectiformes
* Pleuronectoideos
* Soleidos
* *Pegusa*

### Ligazóns externas 
* *Pegusa triophthalma* na ADW.
Sinaptobrevina

As **sinaptobrevinas** (*isotipos de sinaptobrevina 1-2*) son pequenas proteínas integrais de membrana de vesículas con pesos moleculares de 18 kDa, que forman parte da familia da proteína de membrana asociada a vesículas (VAMP). As VAMP1 e VAMP2 son sinaptobrevinas.

A sinaptobrevina é unha das proteínas SNARE implicadas na formación de complexos SNARE.

Das catro hélices α do complexo central SNARE unha pertence á sinaptobrevina, outra á sintaxina, e dúas a SNAP-25 (en neuronas).

## Función 
As proteínas SNARE son os compoñentes clave da maquinaria molecular que impulsa a fusión de membranas na exocitose. Porén, a súa función está suxeita a unha fina modulación por varias proteínas reguladoras denominadas *mestres SNARE*.

## Clasificación 
Na nomenclatura Q/R das proteínas SNARE, os membros da familia VAMP/sinaptobrevina son clasificados como R-SNAREs, denominados así pola presenza dunha arxinina nunha localización específica na secuencia primaria da proteína (e contrapóñense ás SNAREs da membrana diana, que conteñen unha glutamina e denomínanse Q-SNAREs). A sinaptobrevina clasifícase como V-SNARE na nomenclatura V/T, un esquema de clasificación alternativo no cal os SNAREs se clasifican como V-SNAREs e T-SNAREs segundo a súa localización nas vesículas (V) ou nas membranas diana (*target*, T), respectivamente.

## Importancia clínica 
A sinaptobrevina é degradada pola tetanospasmina, unha proteína derivada da bacteria *Clostridium tetani*, que causa o tétano. Unha bacteria relacionada, *Clostridium botulinum*, produce a toxina botúlica que tamén hidroliza a sinaptobrevina.

## Proteínas humanas que conteñen ese dominio 
SEC22A; SEC22B; SYBL1; VAMP1; VAMP2; VAMP3; VAMP4; VAMP5; VAMP8; YKT6;

## Notas 
## Véxase tamén 
### Ligazóns externas 
*
Concello de Dąbrowa Białostocka

[miniatura|dereita|200px|Localización do concello no [condado de Sokółka.]]
**Dąbrowa Białostocka** (en polaco; en ; en , *"Dubrova Belastockaja"*) é un concello rural-urbano (mixto) do condado de Sokółka, no nordeste de Polonia e pertencente ao voivodato de Podlaquia. Ten unha superficie de 263,95&nbsp;km², no que viven 12.755 persoas.

## Ligazóns externas
Web oficial de Dąbrowa Białostocka (en polaco)
Concello de Janów, voivodato de Podlaquia

**Janów** (en polaco; en ; en , *"Janaŭ"*) é un concello rural do condado de Sokółka, no nordeste de Polonia e pertencente ao voivodato de Podlaquia. Ten unha superficie de 207,84&nbsp;km², no que viven 4.427 persoas.

## Véxase tamén 
### Ligazóns externas
* Web oficial de Janów (en polaco)
Parque Rexional da Cunca Alta do Manzanares

O **Parque rexional da cunca alta do Manzanares** sitúase no oeste da Comunidade de Madrid.

Este parque abarca 52796 hectáreas, distribuído en doce municipios, entre os cales están *Manzanares El Real*, *Colmenar Viejo*, *Moralzarzal*, *Soto del Real*, *Becerril de la Sierra*, *Navacerrada*, *El Boalo*, *Torrelodones*, *Cercedilla* e *Miraflores de la Sierra*. Parte da súa superficie fóra declarada Sitio Natural de Interese Nacional no 1930. O parque rexional foi finalmente constituído no 1985.

A diferenza de altitude entre os 600 metros de *El Goloso* e os 2380 en *Cabeza de Hierro* fai que dentro do parque convivan zonas de alta montaña, aciñeirais, zonas húmidas e zonas arbustivas. Salientar especialmente a zona da Pedriza. A fauna é rica e diversa, porén en determinadas zonas tense apreciado unha certa deterioración ambiental, debido a afluencia masiva de visitantes e a apertura de pistas forestais.

## Véxase tamén 
### Bibliografía 
* Guía turística del canal de Isabel II. La Sierra del Agua. El Pais/Aguilar, 2005
Condado de Sokółka

O **condado de Sokółka** (en ) é un condado do voivodato de Podlaquia, no nordeste de Polonia, na fronteira con Belarús. Foi creado o 1 de xaneiro de 1999 como resultado das reformas do goberno local en Polonia de 1998. A súa capital e maior poboación é Sokółka.

## Subdivisións 
miniatura|right|250px|Concellos do condado de Sokółka.
O condado divídese en dez concellos: catro concellos mixtos, e seis concellos rurais:
#Suchowola (concello mixto)
#Dąbrowa Białostocka (concello mixto)
#Nowy Dwór (concello rural)
#Korycin (concello rural)
#Janów (concello rural)
#Sidra (concello rural)
#Kuźnica (concello rural)
#Sokółka (concello rural)
#Szudziałowo (concello rural)
#Krynki (concello mixto)
Cristóval

**Cristóval** é unha freguesía portuguesa do concello de Melgaço. Segundo o INE en 2001 tiña 615 habitantes. Ten 4,74&nbsp;km² de área, cunha densidade de poboación de 111,4 hab./km².

Está situada ao sur do río Miño ao oeste do río Barxas, facendo fronteira con Galiza a través de Ponte Barxas. O punto máis setentrional de todo Portugal é a aldea de Cevide.

O seu sector laboral é baseado na agricultura e o pecuario, o pequeno comercio, a pequena industria e a apicultura.

## Demografía
Evolución da Poboación desde 1864 ata 2011 e evolución dos Grupos Etarios (2001 e 2011)
                
220px|Evolución da poboación 1864 / 2011
220px|Variación da poboación 1864 / 2011
220px|A poboación en 2001
220px|A poboación en 2011

## Patrimonio 
*Igrexa parroquial, cruceiro de S. Gregorio, do Señor dos Aflitos, da Señora da Paz
* Capela de Santo Antón
* Santuario de Nosa Señora de Fátima

## Lugares e freguesías 
### Lugares de Cristóval 
### Freguesías de Melgaço 
## Notas 
## Véxase tamén 
### Ligazóns externas 
* Cristoval en freguesiasdeportugal.com (en portugués).
Proteína de membrana asociada a vesículas

As **proteínas de membrana asociadas a vesículas** (**VAMP**) son unha familia de proteínas SNARE de estrutura similar, que están principalmente implicadas na fusión de vesículas.

Membros desta familia son:
* VAMP1 e VAMP2 son proteínas coñecidas como sinaptobrevinas, que se expresan no cerebro e son constituíntes das vesículas sinápticas, onde participan na liberación de neuromediadores. 
* VAMP3, coñecida como celubrevina, exprésase ubicuamente e participa na exocitose regulada e constitutiva como un constituínte dos gránulos secretores e de vesículas secretoras.
*VAMP4 está implicada no transporte desde o aparato de Golgi.
* VAMP5 e VAMP7 (SYBL1) participan na exocitose constitutiva. 
** VAMP5 é un constituínte de vesículas secretoras, miotubos e estruturas tubulovesiculares.
** VAMP7 encóntrase tanto en gránulos secretores coma en endosomas.
*VAMP6
* VAMP8, coñecida como endobrevina, participa na endocitose e encóntrase nos endosomas temperáns. A VAMP8 tamén participa na exocitose reglada nas células pancreáticas acinares.

## Notas 
## Véxase tamén 
### Ligazóns externas 
*
Vattenfall Cyclassics

[miniatura|right|300px|Trazado da [Vattenfall Cyclassics 2011.]]
A **EuroEyes Cyclassics** (anteriormente coñecida como **HEW Cyclassics** ou **Vattenfall Cyclassics** e tamén denominada *Clásica de Hamburgo*) é unha clásica ciclista que se disputa en Hambrgo dende o ano 1996.

A lonxitude inicial da proba era de 250 km, pero acortouse progresivamente ata os 216&nbsp;km. Nas últimas edicións o percorrido volveu contar con case 250&nbsp;km.

## Historia 
Comezou a disputarse en 1996 co nome de *Volta a Hamburgo*, pero na súa segunda edición cambiou o seu nome polo patrocinio de HEW. En 1998, a competición comezou a formar parte da Copa do Mundo de Ciclismo substituíndo a Wincanton Classic, unha clásica celebrada en Gran Bretaña no mes de agosto. Dende 2005 formou parte do UCIPro Tour. En 2006, co cambio de nome da empresa patrocinadora, a carreira trocou de novo a súa denominación e reduciu a súa quilometraxe. 
En 2015, Vatenfall anunciou que non continuaría como patrocinadora principal da carreira. Finalmente, a empresa alemá *EuroEyes* tomou as rendas para a edición do 2016.

## Palmarés 
## Palmarés por países 
## Véxase tamén 
### Outros artigos 
* Clásica

### Ligazóns externas 
* Páxina web oficial
Lost Acapulco

**Lost Acapulco** é un grupo musical mexicano que empezou a súa andaina a mediados da década dos 90, que fai Surf Rock. O grupo formouse no porto de Acapulco, México en 1996, por distintos músicos que formaran en principio e paralelamente outros grupos (Los Esquizitos e Bombatomix) de semellante estilo. Seguen activos nos escenarios tras distintas idas e vindas de membros da formación.

Actualmente, este grupo conta con cinco EP e catro LP, varios acoplados e algunhas bandas sonoras para películas do novo cine mexicano como *Sexo, pudor y lágrimas* (1999), *Perfume de violetas* (2000), *Atlético San Pancho* (2001) ou *Matando Cabos* (2004).

## Álbums 
* *4* (1998)
* *Mostrissimo* (2000)
* *Lost en Navidad EP* (2001)
* *Acapulco Golden* (2004)
* *Terremoto EP* (2005)
* *Que Monstruoson EP* (2005)
* *Daddy-O Grande En México* (Danny Ammis con Lost Acapulco) (2006)
* *Navidades Soleadas de Ayer y Hoy EP* (2006)
* *Los Obligados Racing Team (2011)

## Membros 
A actual aliñación de Lost Acapulco é:

* **Reverendo** (Juan Moragues) - Guitarra rítmica
* **Warpig** (Roberto Muñoz) - Batería
* **Crunchy** (Esteban López) - Guitarra líder
* **Sr. Ramírez** (Caleb Franco) - Baixo

## Véxase tamén 
### Ligazóns externas 
* Páxina oficial
* Lost Acapulco en *Los conciertos de Radio 3'' de La 2.
Matthew Dellavedova

**Matthew Dellavedova**, nado o 8 de setembro de 1990 en Maryborough, Victoria, é un xogador de baloncesto internacional australiano que xoga como base ou escolta no Melbourne United australiano. Antes de ser profesional xogou para a Universidade de Saint Mary's entre 2009 e 2013.

## Traxectoria 
Nado en Australia, Matthew Dellavedova, xogou no baloncesto universitario estadounidense durante catro tempadas cos "Gaels" da Universidade de Saint Mary's de California, nas que fixo unha media de 14,2 puntos, 3,4 rebotes e 5,6 asistencias por partido. Nas súas tres últimas temporadas foi incluído no mellor quinteto da West Coast Conference, sendo ademais elixido Xogador do Ano en 2012 e galardoado co Premio Lou Henson en 2013 ao xogador máis destacado das universidades consideradas *mid-major* da NCAA. Acabou a súa carreira universitaria como líder histórico dos *Gaels* en anotación, con 1.933 puntos, asistencias, porcentaxe de tiros libres, partidos como titular e partidos disputados. Debido a isto o seu dorsal co número 4 está retirado pola universidade.

Tras non ser elixido no Draft da NBA de 2013, disputou a Liga de Verán da NBA cos Cleveland Cavaliers, cos que acabou asinando contrato no mes de setembro. Tras a lesión de Kyrie Irving nos Play-Offs da temporada , converteuse nun dos xogadores máis importantes do seu equipo.

## Notas 
## Véxase tamén 
### Ligazóns externas 
* Perfil en NBA.com 
* Perfil en Basketball Reference
Condado de Grajewo

O **condado de Grajewo** (en ) é un condado do voivodato de Podlaquia, no nordeste de Polonia. Foi creado o 1 de xaneiro de 1999 como resultado das reformas do goberno local en Polonia de 1998. A súa capital e maior vila é Grajewo.

## Subdivisións 
thumb|right|250px|Concellos do condado de Grajewo.
O condado divídese en seis concellos: un concello urbano, dous concellos mixtos, e tres concellos rurais:
#Rajgród (concello mixto)
#Grajewo (concello urbano)
#Grajewo (concello rural)
#Szczuczyn (concello mixto)
#Wąsosz (concello rural)
#Radziłów (concello rural)
Zach Randolph

**Zachary McKenley Randolph**, nado o 16 de xullo de 1981 en Marion, Indiana, é un xogador de baloncesto profesional estadounidense. Antes de ser profesional xogou para a Universidade de Michigan State entre 2000 e 2001, sendo posteriormente seleccionado no Draft da NBA por Portland Trail Blazers. Despois do equipo do estado de Oregón, xogou nos New York Knicks e en Los Angeles Clippers.

## Traxectoria 
### Instituto e universidade 
Nado no estado de Indiana, Zach Randolph formouse no instituto da súa cidade natal, Marion. Alí xogou durante dous anos no seu equipo de baloncesto, liderandoo a conseguir dous títulos estatais. A súa boa actuación levouno a xogar no baloncesto universitario, onde formou parte dos "Spartans" de Michigan State. Porén, tan só permaneceu alí unha temporada até declararse escollíbel para o Draft da NBA. No Draft foi seleccionado no posto 19 da primeira rolda polos Portland Trail Blazers.

### NBA 
Xa como profesional na National Basketball Association (NBA), formou xunto ao novato Brandon Roy e ao base de segundo ano Jarrett Jack, o alicerce do rexurdimento dos Portland Trail Blazers tras varios campionatos de frustracións. Na temporada  gañou o premio ao Xogador Máis Mellorado, tras unha melloría nos seus números espectacular, pasando de facer unha media de 3,4 puntos e 0,5 rebotes por partido durante a temporada  até os 10,1 puntos e 3,5 rebotes o ano aseguinte. No 2004, asinou un contrato de 6 anos por 36 millóns de dólares.

En xuño de 2007, foi traspasado aos New York Knicks, compartindo vestiario, entre outros, con Eddy Curry, Jamal Crawford e Stephon Marbury. O 21 de novembro de 2008, foi traspasado a Los Angeles Clippers xunto con Mardy Collins a cambio de Cuttino Mobley e Tim Thomas. O 17 de xullo de 2009, foi traspasado a Memphis Grizzlies a cambio de Quentin Richardson. Nesta tempada, Randolph mantén os números do ano pasado sendo o líder os Grizzlies xunto con O.J. Mayo e Marc Gasol. Desde a súa chegada aos Grizzlies mantén unha media de puntos e rebotes superior ao 15-10. Debido ao seu bo rendemento, foi convocado dúas veces para xogar o partido do All-Star da NBA (, ) e seleccionado unha vez para o Terceiro equipo All-NBA ().

O 6 de febreiro de 2019, Randolph foi traspasado xunto a Justin Jackson ós Dallas Mavericks a cambio de Harrison Barnes. Dous días máis tarde foi cortado polos Mavericks.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball Reference
Al Jefferson

**Albus Ricardo "Al" Jefferson**, nado o 4 de xaneiro de 1985 en Monticello, Mississippi, é un xogador de baloncesto profesional estadounidense que xoga como pivote ou ala-pivote nos Xinjiang Flying Tigers da Chinese Basketball Association (CBA). Seleccionado no Draft da NBA por Boston Celtics, xogou tamén nos Minnesota Timberwolves e nos Utah Jazz.

## Traxectoria 
Nado en Monticello, Mississippi, formouse no instituto de Prentiss. Tras acabar a súa formación decide non xogar no baloncesto universitario e declararse elixiíbel para o Draft da NBA, onde é seleccionado polos Boston Celtics na posición 15 do Draft de 2004. Así, converteuse no primeiro xogador procedente do instituto en ser elixido polo equipo de Boston. No seu ano rookie cumpriu nas súas medias: 6,7 puntos e 4,4 rebotes por partido. A súa achega iría aumentando até chegar aos 16,0 e 11,00 rebotes por partido no seu terceiro ano. O 31 de xullo de 2007 é traspasado aos Minnesota Timberwolves no intercambio que enviaba a Kevin Garnett aos Celtics. Á tempada seguinte, cuns destacábeis números (21,0 puntos e 11,1 rebotes) asina unha extensión do seu contrato por 65 millóns de dólares por cinco temporadas. O 13 de xullo de 2010, Jefferson é traspasado aos Utah Jazz a cambio de dúas futuras eleccións de primeira rolda. No equipo de Salt Lake City permanece tres temporadas, nas que rende a un gran nivel. En 2013 cambia de novo de equipo, chegando aos Charlotte Hornets. Na súa primeira temporada no equipo de Carolina do Norte consegue uns grandes números con 21,8 puntos e 10,8 rebotes por partido, sendo incluído no Terceiro equipo All-NBA.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Miquel Iceta

**Miquel Iceta i Llorens**, nado en Barcelona o 17 de agosto de 1960, é un político catalán, primeiro secretario do Partit dels Socialistes de Catalunya (PSC) dende o ano 2014. Dende xaneiro a xullo de 2021 foi ministro de Política Territorial do Goberno de España, en substitución de Carolina Darias, que foi nomenada Ministra de Sanidade, en substitución de Salvador Illa, que deixou o cargo para concorrer como candidato do PSC nas eleccións ao Parlamento de Cataluña de 2021. Dende xullo de 2021 ata novembro de 2023 foi ministro de Cultura e Deporte.

Iceta foi secretario primeiro do Parlamento de Cataluña dende 2012 até 2014 e candidato a Presidente da Generalitat de Cataluña polo PSC nas eleccións de 2015 e de 2017.

## Traxectoria 
Iceta comezou a súa actividade política como afiliado do Partit Socialista Popular (PSP) de Cataluña con 17 anos, pasando en 1978 a formar parte do Partit dels Socialistes de Catalunya (PSC), entrando na súa dirección en 1984, realizando labores de organización, formación e de coordinación de campañas electorais.

Foi un dos primeiros políticos españois en declarar abertamente a súa homosexualidade.

Foi concelleiro de Cornellà de Llobregat entre 1987 e 1991, director do departamento de análise do gabinete da Presidencia do Goberno español (1991-1995), subdirector do devandito gabinete (1995-1996). Nas Eleccións xerais de 1996 resultou elixido deputado por Barcelona na candidatura do PSC-PSOE.

No 1999 presentouse nas listas ao Parlamento de Cataluña, revalidando a súa acta nas eleccións de 2003, 2006, 2010 e 2012. Na VII lexislatura foi relator na redacción do Estatuto de Autonomía de Cataluña de 2006. Foi voceiro do Grupo Parlamentario Socialista de 2003 a 2012. Na constitución da X lexislatura, o 17 de decembro de 2012, asumiu o posto de secretario primeiro da Mesa do Parlamento.

Dentro do Partit dels Socialistes de Catalunya foi viceprimeiro secretario (2000-2011). No ano 2011 optou á primeira secretaría, aínda que finalmente retirou a súa candidatura por falta de apoios. Trala renuncia de Pere Navarro como primeiro secretario do PSC en 2014, Iceta foi o único candidato que se presentou para substituílo nas primarias.

Foi candidato do PSC en 2015 para a presidencia da Generalitat de Cataluña nas que o seu partido acadou 16 escanos.

En 2016 foi reelixido líder do PSC, gañando nas primarias a Núria Parlón. Repetiu como aspirante do PSC á presidencia da Generalitat no contexto das eleccións autonómicas de 2017.

## Notas 
## Véxase tamén 
### Ligazóns externas 
* Páxina oficial  e
Explosión no porto de Tianjin

miniatura|Porto visto desde o aire antes da explosión
A **explosión no porto de Tainjin** aconteceu o 12 de agosto de 2015 nunha estación de almacenamento de colectores localizada no porto da cidade de Tianjin, dentro do distrito de Binhai, na China. Os primeiros informes sinalaron que o causante foi un accidente industrial. Os medios de comunicación estatais chineses dixeron que cando menos a explosión inicial foi en colectores localizados nun almacén da Ruihai Logistics, firma especializada en manexar materiais perigosos.

## Explosión 
miniatura|Mapa da zona do porto
Sentíronse dous estoupidos con trinta segundos de intervalo, os primeiros informes suxerían que houbera centos de feridos na explosión, que se oíra a varios quilómetros. Os estoupidos rexistraron unha magnitude de 2.3 e 2.9 na escala de magnitude de momento, con bólas de fogo de varios centos de metros de altitude. O Centro de Redes Sismolóxicas da China informou que a primeira e segunda detonación equivalían a 3 e 21 toneladas de TNT, respectivamente.

Os servizos de extinción suspendéronse ao se descoñecer a cantidade e as substancias concretas de material perigoso presentes no almacén.

## Perdas 
Segundo o goberno local de Tianjin houbo 700 feridos na explosión, moitos con importantes danos, maioritariamente queimaduras e outras feridas derivadas da explosión. Arredor de mil bombeiros acudiron á escena, morrendo doce Os primeiros datos falan de máis de 50 mortos, e 71 feridos moi graves incluíndo os bombeiros. Destruíronse os edificios de sete empresas de loxística, ademais tamén máis que mil coches novos nun aparcadoiro próximo quedaron desfeitos. O supercomputador Tianhe-1A apagouse logo que resultase afectado o Centro Nacional de Supercomputación de Tianjin polas explosións. Así e todo o computador aínda está operativo.

## Reaccións 
A China Central Television informou que o presidente Xi Jinping e o primeiro ministro Li Keqiang instaron a "realizar todos esforzos para rescatar as vítimas e extinguir o lume."

## Notas 
## Véxase tamén 
### Ligazóns externas 
* Ruihai Logistics (web oficial, en chinés)
Sintaxina 1A

A **Sintaxina 1A** (**STX1A** ou STX1) é unha proteína codificada nos humanos no xene *STX1A* do cromosoma 7, que intervén na fusión de membranas durante a exocitose.

## Función 
As vesículas sinápticas almacenan neurotransmisores que son liberados durante a exocitose regulada polo calcio. A especificidade da liberación do neurotransmisor require a localización das vesículas sinápticas e dos canles de calcio na zona activa presináptica. As sintaxinas actúan neste proceso de fusión de vesículas.

A sintaxina 1A é un membro da superfamilia da sintaxina. As sintaxinas son proteínas específicas do sistema nervioso implicadas no atraque de vesículas sinápticas na membrana plasmática presináptica. As sintaxinas posúen un só dominio C-terminal transmembrana, un dominio SNARE (chamado H3), e un dominio regulador N-terminal (Habc). As sintaxinas únense á sinaptotagmina dun modo dependente do calcio e interaccionan con canles de calcio canles de potasio reguladas por voltaxe por medio do seu dominio C-terminal H3. A sintaxina 1A é unha proteína clave na regulación do canle iónica e na exocitose sináptica.

## Importancia clínica 
As sintaxinas serven como substrato para a neurotoxina botúlica tipo C, unha metaloprotease que bloquea a exocitose e ten unha alta afinidade por un complexo molecular no que está incluído o receptor de alfa-latrotoxina, que produce unha exocitose explosiva.

O nivel de expresión de STX1A está correlacionado directamente coa intelixencia na síndrome de Williams.

## Interaccións 
STX1A presenta interaccións con:

* CPLX1,
* CFTR,
* NAPA,
* RNF40,
* SCNN1G,
* SLC6A1,
* SNAP-25,
* SNAP23,
* STXBP1,
* SYT1
* UNC13B,
* VAMP2, e
* VAMP8.

## Notas 
## Véxase tamén 
### Bibliografía 
*
*
*
*
*
*
*
*
*
*
*
*
*
*
*
*
*
*
*
*
*
*
*

### Outros artigos 
* Sintaxina
Polvorín Fútbol Club

O **Polvorín F. C.**, anteriormente **Sociedade Deportiva e Cultural Polvorín** e tamén coñecido como **CD Lugo B**, é un club de fútbol galego da cidade de Lugo. Foi fundado en 1991 e trátase do equipo filial do Club Deportivo Lugo. Actualmente compite na Terceira Federación. Leva o seu nome en honra do Club Deportivo Polvorín, equipo que en 1953 se xuntou coa Ximnástica Lucense para fundar o principal equipo da cidade. 

## Historia 
A Sociedade Deportiva e Cultural Polvorín foi fundada no ano 1991, tomando o nome do campo de fútbol situado na Rúa Xosé Novo Freire e do antigo Club Deportivo Polvorín, un dos fundadores do Club Deportivo Lugo xunto coa Ximnástica Lucense. A orixe do club hai que procurala no SDC San Roque, equipo de fútbol que a finais dos anos 80 vivía malos momentos institucionais, con continuos enfrontamentos internos. Debido a esta difícil situación o equipo divídese, e para poder competir nos anos seguintes ten que buscar o amparo do CD Castro (1990-91) e do SCD San Lázaro (1991-92). Con todo, o club quere volver ter unha estrutura propia e, nese contesto, en maio de 1991 inscribese no Rexistro de Entidades Deportivas da Xunta de Galicia a Sociedade Deportiva e Cultural Polvorín. O primeiro partido de competición oficial dun equipo da SDeC Polvorín data de setembro de 1992. Ao ano seguinte a Xunta Directiva, presidida por María Dolores Real, decide a crear un equipo sénior de afeccionados que, co paso do tempo, sería o principal club da entidade. No seu segundo ano de existencia o Polvorín consegue quedar primeiro no seu grupo de Segunda Autonómica, conseguindo o ascenso de categoría. Porén, o equipo non consegue manter a categoría e descende despois de só un ano. Tras uns anos de transición, en 1999 consegue retornar á Primeira Autonómica tras finalizar a campaña en segunda posición. Esta vez a sorte sería distinta e o equipo consegue manter a categoría, mais na temporada 2000-01 descende de novo. Mentres, en 2007, é nomeada nova presidenta do club María del Carmen Télez López. Desde ese momento o club segue a medrar, destacando a creación no ano 2011 da Escola de Fútbol Polvorín. O 13 de agosto de 2015 o club converteuse no filial do Club Deportivo Lugo, que naquel entón competía na Segunda División.

## Cadro actual 
### Xogadores 
:*Datos do 18 de agosto de 2017.*

## Temporadas 
|valign="top" width=0%|

|valign="top" width=0%|

|}

## Palmarés 
* **Terceira División RFEF (1):** 2021/22.
* **Preferente Galicia (1)**: 2017/18.
* **Segunda Galicia (3):** 1994/95, 2003/04, 2011/12.

## Notas 
## Véxase tamén 
### Ligazóns externas 
* Sitio web oficial do club
Tyson Chandler

**Tyson Cleotis Chandler**, nado o 2 de outubro de 1982 en Hanford (California), é un ex xogador de baloncesto profesional estadounidense.

## Traxectoria 
### Instituto 
Chandler foi ao Instituto Dominguez High School dos Ánxeles, onde foi elixido no equipo McDonald's All America, que selecciona os mellores xogadores de instituto do país. Antes de dar o paso directamente á NBA, sen pasar pola universidade, gañou o título estatal de California co seu equipo.

### Profesional 
Foi elixido na segunda posición do Draft da NBA de 2001 por Los Angeles Clippers, club que inmediatamente traspasou os seus dereitos aos Chicago Bulls a cambio do Rookie do Ano Elton Brand. A súa traxectoria en Chicago non foi todo o brillante que se esperaba. Problemas de lesións nas costas, unido a un problema de faltas persoais en xogo, fixeron que non se convertese nun xogador determinante. Destacou sobre todo en defensa co seu poder de intimidación e a súa achega no rebote, feito este último que se viu con máis claridade na tempada , cando foi traspasado a New Orleans Hornets a cambio de J.R. Smith e P.J. Brown, converténdose no máximo reboteador ofensivo da liga, con 320 capturas (4,4 por partido).

O 27 de xullo de 2009 foi traspasado a Charlotte Bobcats a cambio de Emeka Okafor. Tras unha tempada discreta no equipo de Carolina do Norte, o 13 de xullo de 2010, é traspasado aos Dallas Mavericks xunto con Alexis Ajinça a cambio de Matt Carroll, Erick Dampier e Eduardo Nájera. No equipo texano gaña o campionato da NBA, aínda que a seguinte temporada muda de equipo ao asinar cos New York Knicks. Alí foi elixido Xogador Defensivo do Ano, sendo o primeiro xogador do equipo neoiorquino que logra esta distinción. Tras tres temporadas cos Knicks, o 25 de xuño de 2014 volve, xunto ao base Raymond Felton, aos Mavericks, que a cambio ofreceron a Shane Larkin, Wayne Ellington, José Calderón, Samuel Dalembert e dúas seleccións de segunda rolda no Draft da NBA de 2014. O movemento reuniu a Chandler co seu compañeiro de equipo Dirk Nowitzki e co adestrador Rick Carlisle, os cales xunto a Chandler formaron parte do campionato dos Dallas Mavericks na tempada 2010-11 da NBA. Tras acabar o ano en Dallas, en xullo de 2015 firma como axente libre por Phoenix Suns por un total de catro tempadas e máis de 50 millóns de dólares.

## Notas 
## Véxase tamén 
### Ligazóns externas 
* Sitio web oficial 
* Perfil en NBA.com 
* Estatísticas en Basketball-Reference
París-Tours 2014

A **106ª edición da París-Tours** celebrouse o 12 de outubro de 2014 nun trazado de 237 quilómetros que comezou en Bonneval (arrabaldes de París) e rematou como é habitual na avenida de Grammont de Tours, con tres portos nos derradeiros 31&nbsp;km (2 están nos últimos 10).

A carreira formou parte do UCI Europe Tour 2013-14 coa categoría 1.HC (categoría máxima nos Circuítos Continentais).

O gañador da carreira foi o francés Jelle Wallays. Detrás quedou o tamén francés Thomas Voeckler e de terceiro o belga Jens Debusschere.

## Equipos 
Na competición participaron 21 equipos. 11 do UCI WorldTour, 7 da categoría Profesional Continental e 3 de categoría Continental.

### UCI WorldTour 
### Profesional Continental 
### Continental 
## Clasificación 
## Véxase tamén 
### Outros artigos 
* París-Tours

### Ligazóns externas 
* Páxina web oficial